Mycobacterium tuberculosis

Mycobacterium tuberculosis (slovenské názvy: mykobaktéria tuberkulózy, mykobaktérium tuberkulózy, tuberkulózna mykobaktéria, tuberkulózna baktéria , baktéria tuberkulózy, Kochov bacil) je druh patogénnej baktérie z čeľade Mycobacteriaceae a najčastejšia príčina tuberkulózy.

Prvýkrát ju objavil Robert Koch v roku 1882. Mycobacterium tuberculosis má na svojich bunkách nezvyčajný voskový povrch. Dôvodom je najmä prítomnosť kyseliny mykolovej. Tento povrch robí bunky nepriepustné pre Gramovo farbenie. Namiesto Gramovho farbenia sa pre identifikáciu pod mikroskopom  používa test na acidorezistenciu. M. tuberculosis je aeróbny organizmus, ktorý vyžaduje vysoký príjem kyslíka. Primárne je patogénom dýchacej sústavy u cicavcov, kde infikuje pľúca. Najčastejšie metódu na diagnostiku tuberkulózy sú kožný test (Mantoux), test na acidorezistenciu, kultivácia a polymerázová reťazová reakcia.

Genóm M. tuberculosis bol sekvenovaný v roku 1998.

Dôkazy o výskyte M. tuberculosis sa našli v ľudských pozostatkoch z obdobia 7000 rokov pred Kr. (východné Stredomorie) aj u egyptských múmií z 3000 až 2400 pred Kr.

Referencie

Iné projekty

Zdroj 
 

Mycobacterium
Tuberkulóza